钦定古今图书集成/明伦汇编/氏族典/第301卷 > 《廖用贤尚友录》 > 梁中庸
## 钦定古今图书集成/明伦汇编/氏族典/第301卷 > 《廖用贤尚友录》 > 梁中庸

按《北凉录》：中庸，炖煌人也。初仕段业，为尚书右丞，武
卫将军。蒙逊进壁侯坞，中庸率众来奔，因与房晷等
共推蒙逊为凉州牧张掖公。蒙逊署中庸为右长史，
迁西郡太守。未几，奔西凉李暠。蒙逊闻之，笑曰：“吾与
中庸义深一体，而不相信，但自负耳，孤岂在此一人
耶？”乃尽归其妻孥。暠问中庸曰：“我何如索嗣？”中庸曰：
“未可量也。”暠曰：“嗣才度若敌我者，我何能于千里之
外，挼长绳绞其颈耶？”《中庸》曰：“智有长短，命有成败。殿
下之与索嗣，得失之理，臣实未之能详。若以身死为
负，计行为胜，则公孙瓒岂贤于刘虞耶？”暠默无以应。